cyanic-selkie/wikianc huggingface dataset:
Գանգուբայ Հանգալ
Կարծիքներ
«Նա պատկանում է մի ավանդույթի, որն այլևս գոյություն չունի։ Նա, թերևս, իր ավանդույթի վերջին մոհիկանն է։ Նրա երգեցողությունը խստորեն հետևում է անհրաժեշտ կանոններին։ Նա Ռագան (դասական հնդկական երաժշտության մելոդիկ հիմնական կառուցվածք) օգտագործում է այնպես խնայողաբար ու զգուշությամբ, որ ներգործող տպավորությունը մարդու մոտ մնում է օրեր շարունակ։ (Երաժշտական քննադատ Ռագհավա Մենոնի խոսքերը Գանգուբայի Հանգալի մասին վերջինիս ծննդյան 75- ամյակի առթիվ կազմակերպված հարցազրույցի ժամանակ Ջյոտի Մալհոտրայի հետ «Ինդիան Էսպրես» (անգլ. Indian Express) թերթում։ Փետրվարի 7, 1988 թ)
Դիոգու Ֆիգեյրաշ
«Սևիլյա»
Թիմի կազմում իր առաջին գոլը Դիոգուն խփել է 2014 թվականի մարտի 16-ին՝ «Ռեալ Վալյադոդի» դեմ խաղում։
Գանգուբայ Հանգալ
Կարծիքներ
Վինայ Մուդգալ, «Գանդհառվա Մահավիդյալայաս» համահնդկական երաժշտական դպրոցների ցանցի տնօրեն. «Գանգուբայի արվեստը մնայուն է նաև այն պատճառով, որ նա երբեք կոմպրոմիսների չի գնացել։ Այն ժամանակ ոչ մի կին չէր համարձակվում բեմ դուրս գալ, և Գանգուբայը արժանի է մեծ գովասանքի նաև այն բանի համար, որ համարձակություն ունեցավ հաղթահարել այդ անջրպետը։ Արդեն 50 տարի է, ինչ նա ելույթներով հանդես է գալիս»։
Դիոգու Ֆիգեյրաշ
Միջազգային կարիերա
2011 թվականին Ֆիգեյրաշը հանդես է եկել Պորտուգալիայի Մ20 հավաքականի կազմում։
Գանգուբայ Հանգալ
Արտաքին հղումներ
Կատեգորիա:Հնդիկ երգիչներ Կատեգորիա:Պադմա Բհուշան շքանշանի ասպետներ Կատեգորիա:Սրտամկանի ինֆարկտից մահացածներ
Դիոգու Ֆիգեյրաշ
Ձեռքբերումներ
Սևիլյա
Արտաքին հղումներ
Կատեգորիա:Բենֆիկայի ֆուտբոլիստներ Կատեգորիա:Սևիլյայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Պորտուգալացի ֆուտբոլիստներ Կատեգորիա:Պասուշ դե Ֆերեյրայի ֆուտբոլիստներ Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Ռիու Ավիի ֆուտբոլիստներ Կատեգորիա:Բրագայի ֆուտբոլիստներ Կատեգորիա:Ջենոայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
(G)I-DLE
(G)I-DLE ((여자)아이들), (Ջի-Այդլ)) հարավկորեական երաժշտական գըրլ բենդ։ Այն ձևավորվել է 2018 թվականին CUBE Entertainment լեյբլի կողմից։ Խումբը բաղկացած է հինգ մասնակցից՝ Չոն Սոյոն, Չո Միյոն, Միննի Նիչա Յոնտարարակ, Սուն Յուքի և Եհ Շուհուա։
Դեբյուտը տեղի է ունեցել 2018 թվականի մայիսի 2-ին «I Am» մինի ալբոմով։ Նրանց ֆանդոմը կոչվում է «NEVERLAND»:2022թվականին սկզբին թմից դուրս է եկել Սո Սուջին-ը, դառնալով փոխանակ պարուհի
Նախադեբյուտ
2015 թվականին Սոյոնը Cube Entertainment-ի կողմից ընտրվել է, որպեսզի մասնակցի «Նախապատրաստում 101» (Produce 101)  ռեալիթի շոուին։ Նա դարձավ ամենահայտնի մասնակիցներից մեկը, որը տասներորդ դրվագում հինգերորդ տեղն է զբաղեցրել մասնակիցների ընդհանուր վարկանիշում ։  Եզրափակչում Սոյոնը զբաղեցրել է 20-րդ հորիզոնականը՝ չկարողանալ իր դեբյուտն անել «I.O.I» խմբում ։ Երգչուհին նաև մասնակցել է «Կատաղած ռեփերներ» շոուի երրորդ սեզոնին (Unpretty Rapstar), որտեղ գրավեց երկրորդ հորիզոնականը ։ Ավելի ուշ Սոյոնը թողարկեց «Jelly» և «Idle Song» սինգլները ։
Միյոնը տարիքով ամենամեծ մասնակիցն է, որը հինգ տարի (2010-2015) եղել է YG Entertainment-ի թրեյնին։ Նա պետք է իր դեբյուտն աներ VIVIDIVA կանանց խմբում, սակայն լքեց այն, նախքան պաշտոնական դեբյուտը։ Նրա բեմական անունը N.Na էր   ։ 2017 թվականի հունիսին Միննին, Յուքինը և Շուհուը հայտնվեցին Rising Star Cosmetic  բրենդի գովազդում Շուհուան 2017 թվականի սեպտեմբերին նկարահանվել է «Pet» տեսահոլովակում ։ Միննին մասնակցել է Dance Party Line Friends ալբոմի թողարկմանը, որը տեղի է ունեցել նոյեմբերին ։  2018 թվականի ապրիլին նա Միյոնի հետ հանդես է եկել երգերի քավեր տարբերակները YouTube-ում ներկայացնելով Dingo Music ալիքով ։ Յուքինը նկարահանվել է նույն ալիքում ավելի կարճ տեսահոլովակում։
2018 թվականի մարտի 22-ին Cube Entertainment-ը պաշտոնապես հայտարարեց Սոյոնի դեբյուտի մասին ։ Ապրիլին 5-ին հայտարարվեց խմբի անվանումը` (G) I-DLE: Ապրիլի 8-ից սկսվեց մասնակիցների ելույթները  ։
2018: Դեբյուտ I Am-ի հետ
(G) I-DLE-ի պաշտոնական դեբյուտը տեղի է ունեցել մայիսի 2-ին I Am- ի մինի ալբոմով` «Latata» սինգլով ։ Դեբյուտային շոուքեյսը կայացել է նույն օրը Blue Square iMarket Hall-ում ։ Հաջորդ օրը խումբն առաջին անգամ ելույթ ունեցավ M! Countdown-ում ։
Երկու օրում Latata երգի ընդհանուր դիտումները հասել են ավելի քան 2 միլիոնի ։ Gaon Albums Chart : I Am սինգլը Billboard World Albums Chart- ում զբաղեցրեց սկզբից 7-րդ, այնուհետև 5-րդ հորիզոնականը։
«Hann (Alone)» թվային սինգլը թողարկվել է օգոստոսի 14-ին ։
Korea Brand Awards
{| class="wikitable" style="width:900px"
! style="background:silver"| Թվական ! style="background:silver"| Աշխատանք ! style="background:silver"| Թեկնածու ! style="background:silver"| Արդյունք
Արտաքին հղումներ
Կատեգորիա:Հարավկորեական երաժշտական խմբեր Կատեգորիա:Քեյ փոփ երաժշտական խմբեր Կատեգորիա:2018 հիմնադրված երաժշտական խմբեր
Կիցք
Կիցք (նախկին անվանումը՝ Քիրս), լքված գյուղ Հայաստանի Սյունիքի մարզի Կապանի տարածաշրջանի հյուսիս-արևմտյան մասում, Գեղի գետի ձախակողմյան Կահուրդ վտակի վերնագավառում, Քարուտ գյուղից 2 կմ հյուսիս-արևմուտք։
Նախկինում Քիրս անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից՝ Կապանի շրջանի։ 1995 թվականից մտնում է Հայաստանի Սյունիքի մարզի մեջ՝ մասը կազմելով Գեղի համայնքի։ Կիցք է վերանվանվել 2006 թ.-ի հուլիսի 4-ին ։
Գյուղը համապատասխանում է միջնադարյան աղբյուրներում հիշատակվող Սյունիք աշխարհի Ձորք գավառի Կիցք գյուղին, որի անունով էլ վերանվանվել է։
Բնակչություն
Ըստ Հայաստանի 2011 թ. մարդահամարի արդյունքների՝ Կիցքը մշտական կամ առկա բնակչություն չի ունեցել ։ Մինչև 1989 թ. բնակեցված է եղել ադրբեջանցիներով ։
Կիցքի բնակչության փոփոխությունը ժամանակի ընթացքում՝ ստորև.
Տնտեսություն
Բնակչությունը զբաղվում է գյուղատնտեսությամբ։
Պատմամշակութայինկառույցներ
Կիցքում կա ուշ շրջանի կանգուն եկեղեցի և 17-րդ դարի արձանագրությամբ տապանաքար։
Ծանոթագրություններ
Կատեգորիա:Սյունիքի մարզի գյուղեր
Արթուր Դանիելյան
Արթուր Վլադիմիրի Դանիելյան (օգոստոսի 30, 1967, Խնձրիստան, Ասկերանի շրջան), ազատամարտիկ-հրամանատար։
1985-1987 թվականներին ծառայել է ԽՍՀՄ Զինված ուժերում։ 1989-1994 թվականներին կամավորական ջոկատի, ՊԲ ստորաբաժանումների (դասակի, վաշտի հրամանատար) կազմերում մասնակցել է Ասկերանի, Մարտակերտի, Աղդամի, Շուշիի ինքնապաշտպանական և ազատագրական մարտերին։ 1996 թվականից՝ գումարտակի հրամանատար։
Պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։
Ծանոթագրություններ
Կատեգորիա:Հայ ազատամարտիկներ Կատեգորիա:Հայ հրամանատարներ
Լրագրային ժանրեր
Լրագրային ժանրերի դասակարգումը շատ բաներով նման է գրական ժանրերի համակարգին։ Դեռևս մ.թ.ա. 4-րդ դարում Արիստոտելն իր հիմնական` «Պոետիկա» և «Հռետորիկա» աշխատություններում հիմնավորել է գրականության դասակարգումն ըստ տեսակների`  պայմանավորված իրականության արտացոլման ձևով (պոեզիան քնարերգության հատուկ ձև է, արձակը` էպիկական ստեղծագործություն, դրաման` երկխոսություն)։ Շարունակելով գրականագիտության և արվեստագիտության ավանդույթները` լրագրության տեսությունն ուսումնասիրում է նաև լրագրային ստեղծագործությունների տեսակները, ձևերը և ժանրերը։ Այդպիսի բաժանման պատճառը մարդու հասարակական գործունեության բազմազան տեսակներն են, մեզ շրջապատող աշխարհի անհավանական բազմազանությունը և դրա արտացոլման ստեղծագործական հնարավորությունները։
Խոսե Օրտեգա ի Գասետը «Մտքեր վեպի մասին» էսսեում միանգամայն իրավացիորեն նշել է, որ «արվեստում ժանրը, ինչպես տեսակը կենդանաբանությունում` հնարավորությունների սահմանափակ ռեպերտուար է»։ Այդ սահմանումը էլ ավելի է համապատասխանում լրագրային ժանրերին, որոնցից համարյա բոլորն ունեն իրենց նախատիպ-անալոգները գրականության մեջ ։
Լրագրողական բոլոր աշխատանքների հիմքը փաստն է։ Փաստը ավարտված իրադարձություն է։ Փաստերնն ինֆորմացիայի հիմքն են։ Փաստն ունի հետևյալ հատկությունները։ հավաստիություն, թարմություն, ճշմարտացիություն, հանրային նշանակություն, այն չպետք է լինի պարզունակ։
Գիտնականներն առանձնացնում են լրագրային ժանրերի դասակարգման տարբեր եղանակներ։ Ամենատարածված ձևը նախատեսում է դրանց բաժանումը տեղեկատվական, վերլուծական և գեղարվեստական-հրապարակախոսական ժանրերի։ Բայց հանդիպում են նաև այլ ձևեր, օրինակ հետազոտող Լեւ Կրոյչիկը տեքստերը բաժանում է.
Ժանրն ըստ Կրոյչիկի` կենսական նյութի կազմակերպման առանձնահատուկ ձև է, կառուցվածքային եւ կոմպոզիցիոն առանձնահատկությունների ամբողջականություն ։ Լրագրողի ստեղծագործական գործունեության հիմունքները] Այս խնդրին այլ կերպ է մոտենում Սեմյոն Գյուրեւիչը։ Նա սահմանում է «ժանր» հասկացությունը, այն ներկայացնելով որպես բովանդակային-թեմատիկ բնութագրերի կայուն առանձնահատկություն, ինչպես օրինակ, արտացոլվող իրականության, կոմպոզիցիայի, ոճաբանության։ Հետևաբար` տարբերվում է նաև ժանրերի բաժանման տիպաբանությունը։ Գուրևիչի հայեցակարգի համաձայն ` առանձնացվում են ժանրերի հետևյալ տեսակները.
Ժամանակի ընթացքում որոշ ժանրեր սկսում են գերակշռել մյուսների նկատմամբ։ Օրինակ` համացանցային լրագրության զարգացումով առաջին տեղը տարածվածության շնորհիվ զբաղեցնում է տեղեկատվական նշումը։
Տեղեկատվական ժանրեր
Տեղեկատվական ժանրերը գլխավորապես ուղղված են իրադարձությունների, մարդկանց, երևույթների մասին օբյեկտիվ տեղեկատվություն հաղորդելուն։ Լրագրողական գնահատականն ու հետազոտությունն այդ դեպքում մղվում է երկրորդ պլան։ Լրագրողը այդ դեպքում հանդես է գալիս որպես իրադարձությունների ընթացքը ֆիքսող, տեղեկատվության աղբյուր, անհասանելի ստացող առաջին ձեռքից, միջնորդ, իրական ժամանակի համատեքստում իրադարձությունների վայրից տեղեկատվություն փոխանցող։ Տեղեկատվական ժանրերը ներառում են`
Ծանոթագրություններ
Կատեգորիա:Լրագրության ժանրեր
Սանտա Թաթիկ 2։ Սանտա շնիկները։
Սանտա Թաթիկ 2։ Սանտա շնիկները, Դիսնեյ կինոստուդիայում ստեղծված ընտանեկան ֆիլմ, ղեկավար՝ Ռոբերտ Վինս, պրոդյուսեր ` Աննա ՄաքՌոբերտս։ Սա սանտա շնիկների որոնման պատմության շարունակությունն է։ Շնիկները պահպանում են Ծննդյան տոները ամբողջ աշխարհում։ Ֆիլմը թողարկվել է Դիսնեյ կինոստուդիայի կողմից 2012 թվականի նոյեմբերի 20-ին։
Պատմություն
Միստր Քլաուսը ճանապարհորդում է դեպի Պինեվիլ։ Նրա հետ էր նաև Սանտա շնիկը, որը կորցնում է Քլաուսին։ Նա զբոսնում է մենակ և տեսնում չար մարդկանց, որոնք ուզում են ոչնչացնել Ծննդյան տոների ոգուն։ Սանտա շնիկը ուզում է վերացնել չարիքները ամբողջ աշխարհում։ Շնիկները Պինեվիլի տղաներին ու աղջիկներին շնորհում են բարի ցանկություններ, բայց չար երիտասարդը` Քարտեր անունով, ցանկանում է հեռացնել, անհետացնել Ծննդյան տոների ոգուն։ Դա ազդում է քաղաքի բնակիչների վրա։ Միստր Քլաուսը, Քարտերը, Սարան, շնիկները և երեք քույրերը՝ Ագնես, Դորոթի, Կապույտ անուններով(որոնց հանդիպեց Միստր Քլաուսը), ջանում են ընդմիշտ ետ բերել Ծննդյան տոների ոգուն։ Նրանք ամենուրեք ուզում են հաստատել սեր, համակրանք, տոների խորհուրդը հասանելի դարձնել բոլորին։
Կարծիքներ ֆիլմի մասին
Ֆիլմը ստացել է չափազանց բացասական գնահատականներ։ Նրա քննադատներից մեկը՝ Թոմաս Ռիչարդսը, նշում է դերակատարման ցածր մակարդակի մասին։ Քննադատվում են Սանտայի դերակատարը, ընտրված դերասանները, նաև Քեյթլին Մահերը։ Քննադատ Ֆրենք Սմիթը նկատում է, որ շները ձանձրացնում են, և հումորը ֆիլմում հարկադրական է և անբնական։
Ծանոթագրություններ
Կատեգորիա:Սուրբծննդյան ֆիլմեր Կատեգորիա:2012 ֆիլմեր
Acanthocinus henschi
Acanthocinus henschi, երկարաբեղիկավոր բզեզ, պատկանում է լամինների ենթաընտանիքին։
Նկարագիր
Մարմնի երկարությունը 7-11 մմ։ Բեղիկները 2 անգամ երկար են մարմնից։
Տարածվածություն
Տարածված են Ավստրիայում, Հունաստանում, Իտալիայում, Մակեդոնիայում և Խորվաթիայում ։
Էկոլոգիա և գոյության պայմաններ
Կայնքի տևողությունը 1-2 տարի։ Բզեզի թռիչքն հունիսից օգոստոսն է։ Հանդիպում են սև սոճու վրա։
Արտաքին հղումներ
Կատեգորիա:Երկարաբեղիկներ
Լոլան Վալենսիայից
«Լոլան Վալենսիայից», ֆրանսիացի նկարիչ Էդուարդ Մանեի (1832—1883) հայտնի նկարը։
Պատմություն
Ժամանակակիցների և բարձր խավի դժգոհությունը բարձրացավ այն ժամանակ, երբ Էդուարդ Մանեն կապվեց իսպանական արվեստի հետ։ Իսպանական և ֆրանսիական արվեստների հակադրությունը, իսպանացիների պարերը, իսպանական վերաբերմունքը, իսպանական և ֆրանսիական բուրժուաների հագուստների տարբերությունները Էդուարդի մոտ առաջացրեցին իսպանական իդեալիզմը։ Իսպանացու կերպարը Էդուարդ Մանեի մեջ արթնացրեց Լոլա անունով աղջիկը, ով Վալենսիայից էր։
Նկարագրություն
Մանեն ներկայացրել է գեր և գեղեցիկ մարմին չունեցող Լոլային ամբողջ երկարությամբ՝ թատրոնի ետնաբեմում։ Անգամ Լոլայի հագուստը ընդունվում է իրական և անկեղծորեն։ Մանեն նկարեց այդ հագուստը մանրամասնորեն՝ ընդգծելով յուրաքանչյուր գիծ, ոսկեգույնը՝ ձեռքի վրա, կարմիր հետքերը՝ սև շրջազգեստի վրա։ Նկարում պատկերված է միաժամանակ իրական և հորինված անձնավորություն։
Աղբյուրներ
Կատեգորիա:1862 նկարներ Կատեգորիա:Էդուարդ Մանեի նկարներ Կատեգորիա:Օրսե թանգարանի նկարներ
Ռոստովի մարզ
Ռոստովի մարզ (Ростовская область), Ռուսաստանի դաշնության Հարավային դաշնային շրջանի կազմի մեջ մտնող վարչական միավոր։ Մարզկենտրոնն է Դոնի Ռոստով քաղաքը, որը միևնույն ժամանակ Հարավային դաշնային շրջանի կենտրոնն է։
Արևմուտքում սահմանակցում է Ուկրաինային, արևելքում՝ Կալմիկիայի Ինքնավար Հանրապետությանը, հյուսիսում՝ Վոլգոգրադի և Վորոնեժի մարզերին, իսկ հարավում՝ Կրասնոդարի և Ստավրոպոլի երկրամասերին։
Բնակչությունը 2002 թ. տվյալներով կազմում է 4,4 մլն։ Շրջանի տնտեսության մաս են կազմում երկրագործությունը, սնունդի մշակումը, ծանր արդյունաբերությունը, քարածուխը և մեքենանաշինությունը։
Da 5 Bloods
«Da 5 Bloods», սպասվող ռազմական ֆիլմ, որի ռեժիսորն է Սփայք Լին։ Գլխավոր դերերը կատարում են Չեդվիկ Բոուզմանը, Փոլ Ուոլթեր Հաուզերը, Նորմ Լյուիսը, Դելրոյ Լինդոն և Ջոնաթան Մեյջորսը։
Սյուժե
Չորս աֆրոամերիկացի Վիետնամի պատերազմի վետերաններ վերադառնում են Վիետնամ։ Նրանք որոնում են իրենց ջոկատի զոհված հրամանատարի մնացորդները և թաղված գանձերի խոստումը։ Այս հերոսները պայքարում են մարդկության և բնության ուժերի դեմ՝ բախվելով Վիետնամական պատերազմի անբարոյականության երկարատև ավերածություններին։
Արտադրություն
2019 թվականի հունվարին հայտարարվել է, որ Սփայք Լին դառնալու է իր և Քևին Ուիլմոթի ադապտացիաներով Դենի Բիլսոնի և Փոլ Դե Մեոյի հեղինակած ֆիլմի՝ «Da 5 Bloods»-ի ռեժիսորը։ Սեմյուել Լ. Ջեքսոնը, Ջոնկառլո Էսպոզիտոն և Դոն Չիդլը ընրվել էին ֆիլմի գլխավոր դերերի համար։ Նկարահանումները սկսել են 2019 թվականի մարտի 23-ին։ Նկարահանումների տարածաշրջաններն են Վիետնամը և Թաիլանդը ։ 2019 թվականի փետրվարին հայտարարվել է, որ Նեթֆլիքսը դառնալու է ֆիլմի դիստրիբյուտորը, իսկ Չադվիկ Բոուզմանը, Դելրոյ Լինդոն և Ժան Ռենոն առաջնային դերեր են կատարելու ։ Ջոնաթան Մեյջորսը միացել է դերասանական կազմին նույն թվականի վերջին ։ 2019 թվականի մարջին նրանց միացել են նաև Փոլ Ուոլթեր Հաուզերը, Քլարք Փիթերսը, Իսիա Ուիսթլոքը կրտսերը, Մելանի Թյերին և Ջասփեր Փյաքքյոնենը ։ Շուտով հաստատվել է նաև Էսպոզիտոյի մասնակցությունը ֆիլմում ։
Արտաքին հղումներ
Կատեգորիա:2020 ֆիլմեր Կատեգորիա:Անգլերեն ֆիլմեր Կատեգորիա:Նեթֆլիքսի բնօրինակ ծրագրեր Կատեգորիա:Ամերիկյան ռազմական ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան ֆիլմեր Կատեգորիա:Netflix-ի արտադրության ֆիլմեր
Գևորգ Ասատուր
Գևորգ Ասատուր (Գևորգ Կոստանդինի Աստվածատրյան, ), հայ բանասեր, մանկավարժ, թարգմանիչ, ԽՍՀՄ գրողների միության անդամ 1934 թվականից։
Կենսագրություն
Ծնվել է Թիֆլիսում։ Ավարտել է Ներսիսյան դպրոցը, ապա Պետերբուրգի հնագիտական ինստիտուտը և արևելյան լեզուների դասընթացները։ Դասավանդել է Թբիլիսիի, Լենինականի և Երևանի դպրոցներում։ 1921 թվականից դասավանդել է Երևանի պետական համալսարանում։ Նրա առաջին բանաստեղծությունը լույս է տեսել «Աղբյուր» ամսագրում, 1887 թվականին։ Եղել է Սայաթ-Նովայի լավագույն գիտակներից։ Ուսումնասիրություններ է գրել Շոթա Ռուսթավելու, Սայաթ-Նովայի և Շամչի Մելքոյի մասին։ Կազմել է Գաբրիել Սունդուկյանի լեզվի բառարանը (2500 բառ, դարձվածք ու ասույթ)։ Մահացել է Թիֆլիսում ։
Ծանոթագրություններ
Կատեգորիա:Հայ գրականագետներ Կատեգորիա:Հայ թարգմանիչներ Կատեգորիա:Հայ բառարանագիրներ Կատեգորիա:Հայ մանկավարժներ Կատեգորիա:Ռուսերենից հայերեն թարգմանիչներ Կատեգորիա:Պարսկերենից հայերեն թարգմանիչներ Կատեգորիա:Վրացերենից հայերեն թարգմանիչներ
Մեծ փախուստ (ֆիլմ, 1963)
«Մեծ փախուստ» (The Great Escape), 1963 թվականին նկարահանված ամերիկյան պատմական դրամա։ Գլխավոր դերերում հանդես են գալիս Սթիվ Մակքուինը, Ջեյմս Գարները և Ռիչարդ Աթենբորոն։ Ֆիլմում նկարագրվում է Երկրորդ աշխարհամարտի տարիներին Բրիտանական համագործակցության սպաների փախուստը ռազմագերիների ճամբարներից։
Ֆիլմի սյուժեի հիմքում ընկած է ավստրալիացի ռազմական օդաչու և նախկին ռազմագերի Փոլ Բրիքհիլի՝ 1950 թվականին հրատարակած համանուն վեպը, որը պատմում է Նացիստական Գերմանիայի Շագան քաղաքում (ներկայումս՝ Ժագան) գտնվող «Շտալագ լուֆթ III» ռազմագերիների ճամբարում իրականացված զանգվածային փախուստի մասին։
Ֆիլմի հերոսներն ստեղծված են իրական անձանց նախատիպով, իսկ որոշ դեպքերում՝ մի քանիսի հավաքական կերպարներն են։ Այնուամենայնիվ, որոշ դեպքեր ֆիլմում փոփոխված են։
Ֆիլմի պրեմիերան կայացել է 1963 թվականի հունիսի 20-ին՝ Լոնդոնի «Օդեոն Լեյքաստեր սքուեր» կինոթատրոնում ։
Առաջադրվել է Ակադեմիայի մրցանակի՝ «լավագույն մոնտաժի» անվանակարգում, ինչպես նաև Ոսկե գլոբուսի՝ «լավագույն ֆիլմ» անվանակարգում ։
Սյուժե
Շարունակ փախուստ գործող դաշնակից ռազմագերիների վերահայտնաբերման վրա հսկայական ռեսուրսներ ծախսելուց հետո, 1943 թվականին Նացիստական Գերմանիայի կառավարության կողմից ի վերջո ստեղծվում է ռազմագերիների համար նախատեսված «Շտալագ լուֆթ III» բարձր հոսկողությամբ համակենտրոնացման ճամբարը, որտեղ էլ տեղափոխում են կալանավորված օդագնացների մեծ մասին։ Ֆաշիստական պահակախմբի զինվորական պարետ (կոմանդանտ), գնդապետ ֆոն Լյուգերը (Հաննես Մեսեմեր) շտապում է տեղեկացնել ճամբար ժամանած բրիտանացի ավագ սպա, ավիացիայի գնդապետ Ռամզիին (Ջեյմս Դոնալդ), որպեսզի վերջինս իր ռազմագերի ծառայակիցների հետ զերծ մնա փախուստ գործելու մտադրությունից։ Ֆոն Լուգերը շտապում է հայտնել Ռամզիին ճամբարի զանազան կառուցվածքների ու նորամուծությունների մասին, որոնց շնորհիվ ոչ մեկի մտքով չի անցնի փախուստ գործելը։ Միևնույն ժամանակ ֆոն Լյուգերը նշում է, որ ճամբարում բավականին առավելություններ կան։ Առաջին օրվա ընթացքում բլից-փախուստի մի քանի ձախողված փորձից հետո, ռազմագերիներն ի վերջո հիմնվում են ճամբարում։
Միևնույն ժամանակ, Գեստապոյի և Անվտանգության ծառայության գործակալների կողմից ճամբար է բերվում Մեծ Բրիտանիայի արքայական օդային ուժերի ավիաջոկատի առաջնորդ Ռոջեր Բարթլեթը (Ռիչարդ Աթենբորո)։ Լայն շրջանակներում հայտնի լինելով «Մեծ Իքս» պատվանվամբ, Բարթլեթը ֆիլմում ներկայացվում էր որպես փախուստների գլխավոր կազմակերպիչ։ Բարթլեթին բանավոր կերպով զգուշացնում են, որ եթե վերջինս կրկին փախուստի փորձ կատարի, ապա բռնվելու դեպքում անմիջապես կգնդակահարվի։ Այնուամենայնիվ, իր շուրջ համախմբելով ճամբարում հաստատված փախուստի մասնագետներին, Բարթլեթը պլանավորում է իրագործել բոլոր ժամանակների մեծագույն փախուստը՝ նախատեսելով ընդհատակյա թունելների միջով դուրս բերել 250 ռազմագերու։ Փախուստի գերնպատակն էր հնարավորինս քամել ֆաշիստական ուժերի ռեսուրսները, որպեսզի դրանք չօգտագործվեին ռազմաճակատում։
Փախուստի իրագործման աշխատանքների համար ձևավորվում են հատուկ խմբեր։ Լեյտենանտ Ռոբերտ Հենդլին (Ջեյմս Գարներ), ով Արքայական ուժերում ծառայող ամերիկացի էր, դարձել էր ծրագրի մատակարարը, անհասկանալի և երբեմն՝ տարօրինակ ճանապարհներով կարողանալով հայթայթել անհրաժեշտ իրեր՝ ֆոտոխցիկից մինչև համազգեստներ ու նույնականացման քարտեր։ Ավստրալիացի Լուիս Սեդվիկը (Ջեյմս Քոբերն) պատրաստում էր անհրաժեշտ գործիքներ, օրինակ՝ բահեր փորելու համար կամ փքոց՝ թունելներում օդ մղելու համար։ Օդային ուժերի լեյտենանտներ Դենի Վելինսկին (Չարլզ Բրոնսոն) և Ուիլիամ Դիքեսը (Ջոն Լեյտոն) ստացել էին «թունելային արքաներ» մականունը, քանի որ զբաղվում էին փորման աշխատանքներով։ Բարթլեթի աջ ձեռք, լեյտենանտ Էնդրյու Մաքդոնալդը (Գորդոն Ջեքսոն) պատասխանատու էր հետախուզության համար։ Արքայական ռազմածովային ուժերի լեյտենանտ-հրամանատար Էրիկ Էշլի-Փիթը (Դեյվիդ Մակկալում) զբաղվում էր փորված հողի գաղտնի դուրսբերմամբ։ Լեյտենանտ Գրիֆիտը (Ռոբերտ Դեզմոնդ) զբաղվում էր դերձակությամբ և գողացված կտորեղեններով քաղաքացիական հագուստ գործում ռազմագերիների համար։ Փաստաթղթերի կեղծումը վստահվում է լեյտենանտ Քոլին Բլայդին (Դոնալդ Պլեզենս), ով շարունակաբար մոմի լույսի տակ աշխատելիս, ձեռքբերած կարճատեսության պատճառով գրեթե կորցնում է տեսողությունը։ Հենդլին իր վրա է վերցնում Բլայդի փախուստի պատասխանատվությունը։ Ռազմագերիները միանգամից երեք թունել են փորում՝ դրանք անվանելով «Թոմ», «Դիք» և «Հարի»։
ԱՄՆ ռազմաօդային ուժերի կապիտան Վիրջիլ Հիլթսը (Սթիվ Մակքուին) դարձել էր պահակախմբի մղձավանջը՝ անընդհատ փախուստի փորձեր կատարելով և խիստ անհարգալից վերաբերմունք դրսևորելով նրանց հանդեպ։ Ամեն անգամ բռնվելուց և ճամբար վերադարձվելուց հետո Հիլթսը հայտնվում էր պատժախցերում, ինչի շնորհիվ էլ ստացել էր «պատժախցի արքա» պատվանունը։ Արքայական օդային ուժերի շոտլանդացի սպա Արչիբալդ Այվզը (Անգուս Լենի) Հիլթսի հետ պլանավորում էր գիշերը ճամբարի եզրային մասում փոքր թունել փորելով դուրս գալ արտաքին աշխարհ։ Բարթլեթն համաձայնում է տվյալ գաղափարի հետ, համոզված լինելով, որ եթե այդ երկուսը բռնվեն, հսկիչները կկարծեն, որ տվյալ ճանապարհով այլևս ոչ մեկի մտքով չի անցնի փախուստ գործել։ Ինչևէ, Հիլթսն ու Այվզը բռնվում և ետ են բերվում ճամբար, հերթական անգամ հայտնվելով հարազատ պատժախցերում։ Պատժախցի ժամկետի ավարտվելուն պես, Բարթլեթն ու Մաքդոնալդը Հիլթսին խնդրում են, որպեսզի կրկին փախուստի փորձի կատարի՝ այս անգամ հետախուզական բնույթի, որպեսզի բռնվելուց հետո ճամբարակիցներին կարողանա ցույց տալ մոտակա քաղաքի տեղադիրքը ճամբարից։ Այդ ընթացքում Հենդլին ընկերանում է գերմանացի պահակ Վերների հետ (Ռոբերտ Գրաֆ), ումից կարողանում է հափշտակել փաստաթղթեր, ինչպես նաև շանտաժի միջոցով նրանից փախուստի համար անհրաժեշտ նյութեր է կորզում։ Բարթլեթի հրամանով «Դիք» և «Հարի» թունելները փակվում են և բոլոր ուժերը կենտրոնացվում են «Թոմի» վրա, քանի որ վերջինս ամենամոտն էր ավարտին։
Մինչ ռազմագերիները վայելում էին ամերիկացի կոլեգաների կազմակերպած հուլիսի 4-ի տոնակատարությունը, պահակները հայտաբերում են «Թոմ» թունելը։ Տոնական օրվա խինդն անմիջապես վերածվում է հուսահատության, երբ ամենից շատ ընկճված Այվզը խուճապահար մագլցում է ճամբարը շրջապատող փշալարը։ Հիլթսը շտապում է Այվզին ետ պահելու, սակայն արդեն ուշ էր. գրեթե ցանկապատի կատարին հասած Այվզը դառնում է գնդացիրի թիրախատեղին։ Ռազմագերիներն ուժերը կենտրոնացնում են «Հարիի» վրա, իսկ Հիլթսը համաձայնում է հետազոտական փախուստ իրականացնել և անմիջապես հանձնվել։ Հիլթսի բերած տեղեկության հիման վրա քարտեզներ են կազմվում՝ նշմարելով մոտակա քաղաքի և երկաթգծի տեղադիրքը։ Թունելի վերջնամասն ավարտին է հասցվում հենց փախուստի գիշերին, սակայն շուտով պարզ է դառնում, որ փորված թունելի ելքամասը 20 ոտնաչափ ետ է անտառից և գտնվում է ճամբարի ցանկապատի և ծառների միջև։ Այնուամենայնիվ Բարթլեթը հրամայում է շարունակել պլանի իրագործումը։ Հիլթսը դուրս է գալիս և թփերում թաքնվելով, ազդանշաններով հասկացնում ընկերներին, թե երբ կարելի է դուրս գալ արտաքին աշխարհ։ Կլաուստրոֆոբիայով տառապող Դենին քիչ է մնում հրաժարվի փախչելուց, սակայն նրան օգնության է հասնում Ուիլին։ Ընդհանուր առմամբ ճամբարից փախուստ է գործում 76 ռազմագերի։ Մնացյալ գերիների փախուստը ձախողվում է այն պահին, երբ անհամբերության պատճառով դերձակ Գրիֆիտը չի սպասում ազդանշանին և ինքնագլուխ դուրս է գալիս հորից։ Գերմանացիները միանգամից հայտնաբերում են կատարվածի մասին։
Փախստականները փորձում էին հասնել դեպի Շվեյցարիա, Շվեդիա և Իսպանիա (Երկրորդ աշխարհամարտի տարիներին դրանք չեզոք երկրներ էին), սակայն ճանապարհին կամ ձերբակալվում էին կամ էլ՝ գնդակահարվում։ Հենդլին ու Բլայդը մի օդանավ են գողանում և դրանով փորձում անցնել շվեյցարական սահմանը, սակայն շուտով խաթարվում է օդանավի շարժիչը և նրանք վթարային վայրէջք են կատարում։ Զինվորները դեպքի վայր հասնելուն պես մահացու վիրավորում են Բլայդին, իսկ Հենդլին հանձնվում է։ Երբ մարդաշատ կայարանում գեստապոյական գործակալը ճանաչում է Բարթլեթին, Էշլի-Փիթը սեփական ատրճանակով գնդակահարում է գործակալին, սակայն փախուստի ժամանակ ինքն է սպանվում։ Իրարանցման շնորհիվ Բարթլեթն ու Մաքդոնալդը ճողոպրում են, սակայն բռնվում են այն ժամանակ երբ ավտոբուս նստելիս կասկածամիտ գեստապոյականը Մաքդոնալդին անգլերենով հաջողություն է մաղթում, ինչին վերջինս անզգուշորեն պատասխանում է կրկին անգլերենով։ Հիլթսը մի մոտոցիկլետ է գողանում։ հասնելով շվեյցարա-գերմանական սահման, Հիլթսը մոտոցիկլետով թռիչք է գործում դեպի սահմանային գոտի, սակայն երկրորդ փորձ կատարելիս վայրէջք կատարում ուղիղ փշալարի վրա։
Վերաձերբակալված ռազմագերիներով լի երեք բեռնատար բաժանվում են երեք տարբեր ուղղությունների։ Բեռնատանրերից մեկը, որը տանում էր Բարթլեթին, Մաքդոնալդին, Քավենդիշին, Հեյնսին և այլ սպաների կանգ է առնում դաշտում։ Գերմանացի զինվորականները գերիներին հրամայում են դուրս գալ և «մի փոքր հանգստանալ», քանի որ դեռ երկար ճանապարհ էր սպասվում մինչև ճամբարը։ Բոլոր ռազմագերիների դուրս գալուն պես գերմանացիները նրանց ուղղությամբ սկսում են գնդացրի կրակահերթ բացել։ Հիսուն ռազմագերի կնքում է մահկանացուն։ Շուտով ճամբար են վերադառնում Հենդլին և ևս ինը փախստական։ Ֆոն Լյուգերն ազատվում է զինվորական պարետի պարտականություններից։
Փախստականներից միայն երեքին է հաջողվում ապահով հեռանալ. Դենին և Ուիլին մի մակույկ են հայտնաբերում և գետի ստորին հոսքով դուրս գալիս դեպի Բալթիկ ծով, որտեղ էլ միանում շվեդական առևտրական նավի անձնակազմին, այդ ընթացքում Սեդվիկը հեծանվով հասնում է մի բեռնատար նավի, որտեղ էլ ֆրանսիական դիմադրության շարժման (Ռեզիստանս) ներկայացուցիչների օգնությամբ անցնում իսպանական սահմանը։
Շուտով գերմանացի զինվորականները ճամբար են վերադարձնում նաև Հիլթսին։ Ճակատագրի հեգնանքով Հիլթսի ժամանման պահին պաշտոնազրկված ֆոն Լյուգերը պատրաստվում էր լքել ճամբարը։ Զինվորականները Հիլթսին ուղեկցում են պատժախուց, որն արդեն վաղուց հարազատ միջավայրի էր վերածվել։
Ֆիլմն ավարտվում է հետևյալ մակագրությամբ. «Կինոնկարը նվիրվում է հիսունի հիշատակին»՝ նկատի ունենալով գնակարաված 50 փախստականներին։
Էկրանավորում
Ֆիլմի սյուժեն վերցված է Փոլ Բրիքհիլի «Մեծ փախուստ» վեպից։ Բրիքհիլը Երկրորդ աշխարհամարտի տարիներին նույնպես գերեվարվել և տեղափոխվել է «Շտալագ Լուֆթ III» ճամբար։
Ֆիլմն ունի գեղարվեստական բնույթ՝ հիմնված իրական պատմական դեպքերի վրա։ Այնուամենայնիվ, կոմերցիոն հաջողությունն ապահովելու և ժամանակի հոլիվուդյան պահանջները բավարարելու համար կինոնկարում առկա են մի շարք արմատական փոփոխություններ։ Կերպարների մեծամասնությունը հորինված է, իսկ որոշ դեպքեր՝ ձևափոխված։ Այնուամենայնիվ, շատ կերպարներ բազմաթիվ իրական մարդկանց ամալգամներն են։ Մասնավորապես, պատմական փախուստի ժամանակ չեն օգտագործվել ոչ օդանավեր, և ոչ էլ՝ մոտոցիկլետներ։ Դերասան Սթիվ Մակքուինը, ով մոլի մոտոցիկլահար էր, անձամբ էր խնդրել սցենարիստական անձնակազմին, որպեսզի ֆիլմում մտցվի նման դրվագ։ Բացի ֆիլմի վերջնամասից, մնացյալ բոլոր մոտոցիկլային տեսարանները կատարել է անձամբ Մակքուինը ։ Վերաձերբակալված ռազմագերիներին իրականում երբեք նույն տեղում չեն պահել։ Չնայած իրական փախուստի կազմակերպման մեջ հիմնական դերակատարումն ունեցել են բրիտանացի և դաշնակից այլ ռազմագերիները, ֆիլմում բավականին հաճախ ընդգծվում է ամերիկացիների ներդրումը։ Իրականում թունելի կառուցման և փախուստի պլանի նախնական մշակման մեջ ներգրավված են եղել որոշ ամերիկացի ռազմագերիներ, սակայն նրանց հետագայում տեղափոխել են այլ ճամբար՝ պատմական փախուստից ուղիղ յոթ ամիս առաջ ։ Բացի այդ, ըստ ֆիլմի, ապահով փախուստ գործած երեք գերիները բրիտանացի, լեհ և ավստրալիացի էին, այնինչ իրականում նրանցից երկուսը եղել են նորվեգացի (Յենս Մյուլլեր և Պեր Բերգսլանդ), իսկ մեկը՝ հոլանդացի (Բրամ վան դեր Ստոկ) ։
Ֆիլմում ընդհանրապես չի հիշատակվում թունելների կառուցման և փախուստի նախապատրաստման մեջ կանադացիների ունեցած առանցքային դերակատարման մասին։ Մոտ 1800 ռազմագերուց բաղկացած ճամբարում փախուստի նախապատրաստման մեջ ընդգրկված են եղել 600-ը, որոնցից 150-ն ունեցել են Կանադայի քաղաքացիություն։ Նկարահանման հրապարակում որպես տեխնիկական խորհրդական է աշխատել Կանադայի արքայական օդային ուժերի նախկին օդաչու և հանքային ինժեներ Ուոլի Ֆլադին։ Վերջինս եղել է պատմական փախուստի «Թունելային արքան» (ֆիլմում տվյալ կերպարին մարմնավորում է Չարլզ Բրոնսոնը) ։
Պատմական փախուստի ժամանակ ռազմագերիներն իրենց հասցեագրված օգնության փաթեթներում բազմաթիվ քողարկված քարտեզներ, գործիքներ և այլ թղթեր են ստացել։ Բազմաթիվ նախկին ռազմագերիներ ռեժիսորին խնդրեցին չհիշատակել այդ փաստի մասին՝ հետագա նմանատիպ փախուստները վտանգի չենթարկելու համար։ Անձնակազմը համաձայնեց։
Քասթինգ
Սթիվ Մակքուինի կերպարը վերցված է առնվազն երեք ռազմական օդաչուի գործունեությունից (Դեյվիդ Ջոնս, Ջոն Դորթչ և Ուիլյամ Էշ) և համարվում է ֆիլմի գլխավոր հերոսը։ Ինքը՝ Մակքուինը հետպատերազմյան տարիներին ծառայել է ԱՄՆ ծովային հետևակի կորպուսում և Արկտիկայում անցկացված զորավարժություններից մեկում կարողացել է փրկել ծառայակիցների կյանքը։
Ռիչարդ Աթենբորոին բաժին է ընկնում Մեծ Բրիտանիայի արքայական օդային ուժերի ավիաջոկատի առաջնորդ Ռոջեր Բարթլեթի («Մեծ Իքս») դերը, որը հիմնված է պատմական փախուստի կազմակերպիչ Ռոջեր Բուշելի վրա։ Ֆիլմի շնորհիվ Աթենբորոն մեծ ճանաչում է ձեռք բերում Միացյալ Նահանգներում։ Աթենբորոն նույնպես զբաղվել է զինվորական գործունեությամբ՝ ծառայելով Արքայական օդային ուժերում ։
Արքայական օդային ուժերի լեյտենանտ Քոլին Բլայդը, ում ֆիլմում մարմնավորում է Դոնալդ Պլեզենսը, հիմնված է ոմն զինվորական Թիմ Վալենի վրա։ Ինչպես դերասանական կազմի շատ անդամներ, Պլեզենսը նույնպես զինվորական փորձ ուներ՝ Պատերազմի տարիներին ծառայելով Արքայական օդային ուժերում։ Պլեզենսի օդանավը կործանվել էր գերմանական հետևակի կողմից, և նա շուրջ մեկ տարի անցկացրել էր «Շտալագ Լուֆթ I» ռազմագերիների ճամբարում։
Չարլզ Բրոնսոնը որպես գնդացրորդ ծառայել է ԱՄՆ ռազմաօդային ուժերում և օդային հրաձգություններից մեկում վիրավորվել։ Ինչպես ֆիլմում նրա մարմնավորած կերպարը՝ Դենի Վելինսկին, Բրոնսոնը նույնպես տառապում էր կլաուստրոֆոբիայով, ինչպես նաև նախկինում զբաղվել էր հանքափորությամբ։
Ջեյմս Գարները կրկնակի վիրավորվել էր Կորեական պատերազմին մասնակցելու տարիներին։
Արչիբալդ Այվզը (դեր.՝ Անգուս Լենի) հիմնված էր Ջիմմի Քիդելի կերպարի վրա, ով խուճապահար փորձել էր մագլցել ճամբարը շրջապատող փշալարը, սակայն դարձել էր գնդացիրի թիրախատեղին ։
Նկարահանման վայրի ընտրությունը
Ֆիլմը նկարահանվել է Բավարիայի կինոստուդիայում, Բավարիայի Գայզելգայստայգ գյուղական արվարձանում, որտեղ էլ նկարահանման աշխատանքների համար «Շտալագ Լուֆթ III»-ի նախատիպով կառուցվել է ստուդիական ճամբարը՝ իր խրճիթներով և արհեստական թունելներով։ Կառուցված ճամբարը գտնվում էր Պարլաչեր կոչվող անտառի բացատում ։ Պատմական ճամբարը գտնվել է Նացիստական Գերմանիայի Շագան քաղաքի մոտակայքում (ներկայումս Լեհաստանի Ժագան քաղաքն է)։ Ֆիլմում քաղաքը կրում է Նոյշտադտ անվանումը։ Բազմաթիվ քաղաքային տեսարաններ նկարահանվել են Բավարիայի Շվաբիա վարչական շրջանի Ֆյուսեն քաղաքում։ Ոչ հեռու գտնվող Փֆրոնտեն կոմունան և տեղի Սուրբ Նիկողայոսի եկեղեցին նույնպես հաճախ երևում են ֆիլմում։
Ֆիլմի վերջին տեսարաններից մեկը, որտեղ Հիլթսը մոտոցիկլետով հայտնվում է միջպետական սահմանի փշալարերի վրա, նկարահանվել է Ֆյուսենի մարգագետիններում։ «Փշալարը» պատրաստված է եղել անփուշ մետաղալարի վրա ձգված կաուչուկե շերտերից։ Այն ազատ ժամանակ պատրաստել էին դերասաններն ու նկարահանող խմբի աշխատակիցները։ Վերջին մոտոցիկլետային թռիչքի ժամանակ Սթիվ Մակքուինին փոխարինել է կասկադյոր Բադ Էկինսը։ Մնացած բոլոր տեսարաններում մոտոցիկլետը վարում է հենց Մակքուինը։
Ցուցադրություն, քննադատական կարծիքներ և հետագա հիշատակումներ
Կինոքննադատների և լայն հանրության շրջանակներում «Մեծ փախուստն» արժանանում է բարձր գնահատանքի։ «Rotten Tomatoes» կինոբազայում ֆիլմի վարկանիշը կազմում է 93% ։ IMDb վարկածով բոլոր ժամանակների 250 լավագույն ֆիլմերի ցուցակում ֆիլմը, 2016 թվականի նոյեմբեր ի դրությամբ, գրավում է 124-րդ տեղը ։
2009 թվականին, պատմական Մեծ փախուստի 65-րդ տարելիցին, յոթ նախկին ռազմագերիներ վերադարձան «Շտալագ Լուֆթ III»։ Ֆիլմը ցուցադրվեց միջոցառման ժամանակ ։ 2014 թվականին Արքայական օդային ուժերի կողմից անցկացվեց փախուստի զոհերի հիշատակին նվիրված միջոցառում, որի ժամանակ սպայական անձնակազմի հիսուն անդամներ պահում էին զոհված ռազմագերիների լուսանկարները ։
Հիշատակումներ հանրամատչելի մշակույթում
ֆիլմերում, հեռուստասերիալներում, համակարգչային խաղերում և բազմաթիվ այլ ոլորտներում բազմաթիվ առիթներով հիշատակվել են ֆիլմի որոշ տեսարաններ։ Բազմաթիվ առիթներով հնչեցվել են կինոկոմպոզիտոր Էլմեր Բեռնստայնի հեղինակած սաունդթրեքային կատարումները։
Ֆիլմերում
Ֆիլմը տարբեր ձևաչափերով հիշատակվում է «Միանգամայն գաղտնի», «Փախուստ հավաբնից», «Կատաղի շները», «Ծուղակ ծնողների համար» և «Չառլիի հրեշտակները» ֆիլմերում ։
Սպորտում
Սկսած 1996 թվականից, Անգլիայի ֆուտբոլի ազգային հավաքականի հանդիպումներում «Փուկա փայս» կոչվող փողային նվագախումբը կատարում է Բեռնստայնի հեղինակած գլխավոր սաունդթրեքային երաժշտությունը։ Նույն թեմատիկ կոմպոզիցիան հնչեցվել է նաև 1998 թվականի Ֆուտբոլի աշխարհի և 2000 թվականի Ֆուտբոլի Եվրոպայի առաջնության ժամանակ ։
Արտաքին հղումներ
Կատեգորիա:1963 ֆիլմեր Կատեգորիա:Ամերիկյան ռազմական ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան արկածային ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ամերիկյան պատմական ֆիլմեր Կատեգորիա:Ամերիկյան ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:United Artists ֆիլմեր Կատեգորիա:Ամերիկյան կինոէպոպեաներ Կատեգորիա:Ամերիկյան մարտաֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին
Յուլիա Տիմոշենկո
Նա 2005 թվականի հունվարի 8-ից մինչև սեպտեմբերի 24-ը և 2007 թվականի դեկտեմբերի 18-ից մինչև 2010 մարտի 4-ը Ուկրաինայի վարչապետն էր։
Ուկրաինայի պատմության մեջ առաջին և առայժմ միակ կին վարչապետը, ինչպես նաև առաջին կինը, որն այդ պաշտոնը զբաղեցնում էր ԱՊՀ երկրներում։ 2004 թվականին Տիմոշենկոն (Վիկտոր Յուշչենկոյի հետ) Նարնջագույն հեղափոխության կազմակերպիչն ու առաջնորդն էր։ 2005 թվականին Ֆորբս ամսագրի վարկանիշում աշխարհի ազդեցության մակարդակով երրորդ կինն է ։
Վիկտոր Յանուկովիչի նախագահության ժամանակ Յուլիա Տիմոշենկոյի դեմ մի շարք քրեական գործեր են հարուցվել։ 2011 թվականի օգոստոսի 5-ին Տիմոշենկոն ձերբակալվել էր, 2011 թվականի հոկտեմբերի 11-ին դատապարտվել 7 տարվա ազատազրկման՝ 2009 թվականի հունվարին Ռուսաստանի հետ գազային պայմանագրեր կնքելիս իշխանության և ծառայողական լիազորությունների չարաշահման գործով ։ Դանիայի Հելսինկյան կոմիտեն, հետևելով դատական գործընթացին, հանգել է նրա քաղաքական մոտիվացիայի և մարդու իրավունքների եվրոպական կոնվենցիայի կոպիտ խախտումների մասին եզրակացության  ։ Մի շարք իրավապաշտպաններ Յուլիա Տիմոշենկոյին քաղբանտարկյալ են համարում ։ Նույն մտքին է նաև Եվրոպայի Խորհրդի Խորհրդարանական վեհաժողովի «քաղաքական և քրեական պատասխանատվության բաժանման մասին» պաշտոնական զեկույցը, որը 2013 թվականի ապրիլի 23-ին հավանության է արժանացել Մարդու իրավունքների և իրավական հարցերի հանձնաժողովի կողմից  ։ 2014 թվականի փետրվարի 22-ին իշխանափոխությունից հետո Գերագույն Ռադան Տիմոշենկոյին ազատ էր արձակել կալանքից։
Իր թեկնածությունն առաջադրել Է Ուկրաինայի նախագահի պաշտոնում երեք անգամ՝ 2010, 2014 և 2019 թվականներին։ Ուկրաինայի նախագահական ընտրություններում 2019 թվականի մարտի 31-ին զբաղեցրել է 3-րդ տեղը՝ ստանալով ընտրողների ձայների 13,40 %-ը՝ այդպիսով չանցնելով երկրորդ փուլ։
Ծագում
Յուլիա Գրիգյանը ծնվել է Դնեպրոպետրովսկում 1960 թվականի նոյեմբերի 27-ին Վլադիմիր Աբրամովիչ Գրիգյանի և Լյուդմիլա Նիկոլայի Տելեգինայի ընտանիքում։ Հայրը թողել է ընտանիքը, երբ Յուլիան 3 տարեկան էր։
Մայրը՝ Լյուդմիլա Նիկոլայի Տելեգինան ծնվել է 1937 թվականի օգոստոսի 11-ին Դնեպրոպետրովսկում, աշխատել է որպես դիսպետչեր տաքսոպարկում ։
Հայրը՝ Վլադիմիր Աբրամովիչ Գրիգյանը, ծնվել է 1937 թվականի դեկտեմբերի 3-ին Դնեպրոպետրովսկում, Ուկրաինայի գերմանական օկուպացիայի ժամանակ (1941-1943 թվականներին) մոր հետ բնակվել է Դնեպրոպետրովսկում ։ Նրա մայրը՝ Գրիգյան Մարիա Իոսիֆի (ծնված 1909 թվականին)։
Հայրական պապը՝ Աբրամ Քելմանովիչ Կապիտելմանը (ծնված 1914 թվականին), Դնեպրոպետրովսկի պետական համալսարանի ավարտից հետո՝ 1940 թվականին, աշխատել է Արևմտյան Ուկրաինայում (Իվանո-Ֆրանկովսկի շրջանի ժողովրդական կրթության բաժին) ։ 1940 թվականի աշնանը զորակոչվել է բանակ, զոհվել է ռազմաճակատում 1944 թվականի նոյեմբերի 8-ին, ունեցել է կապի զորքերի ավագ լեյտենանտի կոչում ։
Հարազատներ
Մոր մորաքույրը՝ Անտոնինա Նիկոլաևնա Ուլյախինան (ծնված 1949 թվականի հուլիսի 18), Դնեպրոպետրովսկի «Բատկիվշչինա» կուսակցության մարզային կազմակերպության նախագահ, Դնեպրոպետրովսկի մարզային խորհրդի պատգամավոր է եղել, զբաղվել է կաթնային բիզնեսով, ամուսնացած է եղել Վալերի Ալեքսանդրովիչ Ուլյախինի հետ, երկու գիրք է գրել Յուլիա Տիմոշենկոյի մասին՝ «Յուլիա, Յուլիչկա» (Դնեպրոպետրովսկ, 2007) և «Յուլիա, Յուլիա Վլադիմիրովնա» (Դնեպրոպետրովսկ, 2007) ։
Խորձոր (Սյունիքի մարզ)
Խորձոր (նախկին անվանումը` Բայդաշ), գյուղ Հայաստանի Հանրապետության Սյունիքի մարզի Կապանի տարածաշրջանում։ Գտնվում է Կապան քաղաքից մոտ 5 կմ հյուսիս-արևելք, բարձր ձորալանջին, ծովի մակարդակից մոտ 750 մ բարձրության վրա։ Բնակչությունը կազմում է 5 մարդ (2022 թ.), հայեր։
Յուլիա Տիմոշենկո
Հարազատներ
Զարմիկ Տատյանա Վալերիևնա Շարապովան (1972 թվականի մարտի 24-ից 2019 թվականի սեպտեմբերի 2 ), Դնեպրոպետրովսկի «Ոսկե ձկնիկ» սրճարանի սեփականատեր, Անտոնինա Ուլյախինայի դուստրը։ Զարմուհու ամուսին Ռուսլան Յուրիևիչ Շարապովը (ծնված 1971 թվականի մարտի 31-ին), գործարար, «Բեյուտագա» ընկերության նախկին ղեկավար, որը զբաղվում է կարմիր գրանիտի արդյունահանմամբ և վաճառքով  ։ Յուլիա Տիմոշենկոյի զարմուհին՝ Քրիստինա Ռուսլանովնա Ռեզվորովիչը, եղել է Դնեպրոպետրովսկի Կիրովի շրջանային խորհրդի պատգամավոր «Բատկիվշչինա» կուսակցությունից, զարմուհու ամուսինը՝ Վլադիսլավ Օլեգ Ռեզվորովիչը (ծնված 1990 թվականին), 2017 թվականից Դնեպր քաղաքի Շևչենկովսկի շրջանի նախագահի տեղակալ      ։
Խորձոր (Սյունիքի մարզ)
Նախկինում Բայդաշ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ` Սյունիք, Բարգուշատ, Դիցմայրի և Սզնակ գյուղերի հետ կազմելով Սյունիք համայնքը։ Խորձոր է վերանվանվել 1991 թ. ապրիլի 3-ին։
Յուլիա Տիմոշենկո
Կրթություն և բիզնես կարիերա
1978 թվականին ընդունվել է Դնեպրոպետրովսկի լեռնային ինստիտուտի ավտոմատացման-հեռուստամեխանիկայի ֆակուլտետ։ Հաջորդ տարի ամուսնացել է Ալեքսանդր Տիմոշենկոյի հետ, 1980 թվականին դուստր է ունեցել։ 1981 թվականին տեղափոխվել է Դնեպրոպետրովսկի պետական համալսարանի տնտեսագիտության ֆակուլտետ։
Խորձոր (Սյունիքի մարզ)
Բնակչություն
Ըստ ՀՀ 2011 թ. մարդահամարի արդյունքների` Խորձորի մշտական բնակչությունը կազմել է 18, առկա բնակչությունը` 6 ։ 20-րդ դարի առաջին կեսին եղել է ադրբեջանաբնակ ։ Խորձորի բնակչության փոփոխությունը ժամանակի ընթացքում` ստորև.
Յուլիա Տիմոշենկո
Կրթություն և բիզնես կարիերա
1984 թվականին ավարտել է համալսարանը ճարտարագետ-տնտեսագետի որակավորմամբ ։
Խորձոր (Սյունիքի մարզ)
Ծանոթագրություններ
Կատեգորիա:Սյունիքի մարզի գյուղեր
Յուլիա Տիմոշենկո
Կրթություն և բիզնես կարիերա
1999 թվականին Կիևի ազգային տնտեսագիտական համալսարանում պաշտպանել է թեկնածուական ատենախոսություն «տնտեսության կառավարման, պլանավորման և կարգավորման կազմակերպություն» մասնագիտության «հարկային համակարգի պետական կարգավորում» թեմայով։ Ստացել է տնտեսագիտության թեկնածուի գիտական աստիճան ։
Աշխատանքային գործունեության սկիզբ, ձեռներեցություն
1984-1988 թվականներին աշխատել է Դնեպրովի մեքենաշինական գործարանում որպես ինժեներ-տնտեսագետ։
1988 թվականին (վերակառուցման սկզբում) Յուլիան և Ալեքսանդր Տիմոշենկոն գրավեցին 5000 ռուբլի և բացեցին «տեսավարձույթի կետ» կոոպերատիվը, հավանաբար, նրանց օգնություն ցուցաբերեց Գենադի Տիմոշենկոն (Ալեքսանդր Տիմոշենկոյի հայրը), որը գլխավորում էր «կինովարձույթի բաժինը» Դնեպրոպետրովսկի մարզում ։
1989 թվականին Յուլիան Ալեքսանդրի հետ ստեղծել է «տերմինալ» երիտասարդական կենտրոնը (Դնեպրոպետրովսկի կոմսոմոլի մարզկոմի հովանու ներքո) ։ 1989-1991 թվականներին Յուլիա Տիմոշենկոն այդ կենտրոնի կոմերցիոն տնօրենն էր։
1991 թվականին հիմնադրել է ամուսնու հետ «Ուկրաինական Բենզին» կորպորացիան։ 1991 թվականից «Ուկրաինական բենզին կորպորացիա» ՀՁ-ի առևտրային, ապա գլխավոր տնօրեն (խորանարդ)։ 1995-1996 թվականներին գլխավորել Է Կուբայի հիման վրա ստեղծված «Ուկրաինայի միասնական էներգետիկ համակարգեր» կորպորացիան ։
ԵԷՍ-ի գործունեության գագաթնակետին հասել է 1996-1997 թվականներին։ Համացանցում կան պնդումներ, որ ԵՏՄ տարեկան շրջանառությունը կազմում է 11 միլիարդ դոլար, բայց դա անհավանական թիվ է, քանի որ գազի գինը այդ տարիներին ցածր էր (մոտ 30 դոլար)։ Եվ նման գումարի հասնելու համար անհրաժեշտ կլիներ 366 միլիարդ խմ-ի խմբաքանակ։ Իրականում ԵՏՄ-ի միջոցով գազի մատակարարումները տասն անգամ փոքր էին, քանի որ այդ տարիներին Ուկրաինան Ռուսաստանից գազ էր գնում տարեկան մոտ 60 միլիարդ խորանարդ մետր (2013 թվականին՝ 26 միլիարդ խորանարդ մետր, 2014 թվականի պլաններով՝ 18 միլիարդ խորանարդ մետր) ։
Քաղաքական կարիերայի սկիզբ
«Ռեպրեսիաների» պատճառով քաղաքականություն նրա առաջին արշավի նախօրեին նրա բիզնես-կորպորացիան՝ ԵԷՍՈՒ-ն, հիմնովին ավերվել էր։ «Թողել էին այրված հողը»-սիրում է կրկնել Տիմոշենկոն ։
1997 թվականի հունվարի 16-ից 1998 թվականի մայիսի 12-ը՝ Ուկրաինայի ժողովրդական պատգամավոր (Գերագույն ռադայի երկրորդ գումարմաբ)։ Ընտրվել է Կիրովոգրադի մարզի № 229 Բոբրինեցկի ընտրատարածքից։ Այն ժամանակ Տիմոշենկոյի օգտին քվեարկել Էր ընտրողների 92,3 %-ը ։
1998 թվականի մայիսի 12-ից 2000 թվականի մարտի 2-ը՝ Ուկրաինայի ժողովրդական պատգամավոր (Գերագույն Ռադա III գումարմանբ)։ Ընտրվել է Կիրովոգրադի մարզի № 99 ընտրատարածքից   ։ 1999 թվականի մարտին ստեղծվել է «Բատկիվշչինա» պատգամավորական խմբակցությունը ։ Եղել է «Բատկիվշչինա» «համաուկրաինական միավորում» քաղաքական կուսակցության հիմնադիրներից մեկը, որը ստեղծվել է 1999 թվականի հուլիսին ։ Նույն թվականի դեկտեմբերի 18-ին ընտրվել է կուսակցության նախագահ ։
1999 թվականի դեկտեմբերի 30-ին նշանակվել է Վիկտոր Յուշչենկոյի կառավարությունում վառելիքաէներգետիկ համալիրի փոխվարչապետ։ Այդ պաշտոնում Տիմոշենկոն աշխատեց վառելիքաէներգետիկ համալիրում և պետբյուջե հավաքեց զգալի գումարներ։ Այդ գործողությունները առաջացրել են նախագահ Լեոնիդ Կուչմայի թիմի դիմադրությունը, և 2000 թվականի օգոստոսին ձերբակալվել է Յուլիա Տիմոշենկոյի ամուսինը։
2001 թվականի փետրվարի 9-ին Տիմոշենկոյի նախաձեռնությամբ ստեղծվեց ազգային փրկության ֆորումը՝ հասարակական-քաղաքական միավորում, որն ընդդիմադիր էր Կուչմայի ռեժիմին ։ 2001 թվականի հունվարի 19-ին Տիմոշենկոն ազատվել է իր պաշտոնից, և փետրվարի 13-ին ձերբակալվել է։ Նա ազատ է արձակվել՝ 42 օր անցկացնելով մեկուսարանում ։
2001 թվականի օգոստոսի 9-ին Կիևի մարզի Կիևո-Սվյատոշինսկի դատարանի որոշմամբ ազատ է արձակվել կալանքից Ալեքսանդր Տիմոշենկոն ։ 2002 թվականի ապրիլի 30-ին Կիևո-Սվյատոշինսկի դատարանը փակել է Յուլիա և Ալեքսանդր Տիմոշենկոյի նկատմամբ հարուցված քրեական գործերը ՝ դրանք անօրինական համարելով ։ 2003 թվականի ապրիլի 9-ին այդ որոշումը հաստատեց Կիևի Վերաքննիչ դատարանը ։ 2004 թվականի սեպտեմբերին Տիմոշենկոն դատի էր տվել Ուկրաինայի Գլխավոր դատախազության գործողություններին՝ պահանջելով վերջնականապես փակել ԵՏՄ-ի վերաբերյալ բոլոր գործերը։
2001 թվականի սեպտեմբերի 5-7-ը Կրինիցայում (Լեհաստան) կայացած տնտեսական համաժողովի ժամանակ Յուլիա Տիմոշենկոն Ուկրաինան ներկայացրել է «Կենտրոնական-Արևելյան Եվրոպայի Տարվա մարդ» կոչման հավակնորդների ցուցակում (հավակնորդների մեջ միակ կինը) ։
2001 թվականի նոյեմբերին Ազգային փրկության ֆորումի հիման վրա ստեղծվեց Յուլիա Տիմոշենկոյի դաշինքը ։
Դեր Նարնջագույն հեղափոխությունում
2003-2014 թվականների ընթացքում շարունակվել են բանակցությունները Յուլիա Տիմոշենկոյի դաշինքի, «Մեր Ուկրաինան» դաշինքի և Սոցիալիստական կուսակցության միջև՝ կոալիցիա ստեղծելու և Ուկրաինայի նախագահի պաշտոնի համար միասնական թեկնածու առաջադրելու շուրջ ։ Յուլիա Տիմոշենկոն հրաժարվել է պաշտպանել Վիկտոր Յուշչենկոյի թեկնածությունը  ։
2004 թվականի հուլիսի 3-ին սկսվեց նախագահական քարոզարշավը։  Նախընտրական քարոզարշավի ժամանակ Յուշչենկոն սովորաբար ավելի շատ ուշադրություն դարձնել հայրենասիրական թեմային, իսկ Տիմոշենկոն ավելի հաճախ հանդես է եկել «օլիգարխների դեմ պայքարի» թեմայով, որի նպատակն է բարելավել կյանքը ժողովրդի, փոքր և միջին բիզնեսի համար։ Տիմոշենկոն ազդեցություն է ունեցել նաև «հայրենասեր ընտրողի» վրա։
Ընտրությունների երկրորդ փուլի նախօրեին Տիմոշենկոն ընդդիմության կողմնակիցներին կոչ է արել նոյեմբերի 21-22-ին հավաքվել Կիևի Անկախության Մայդանում՝ իրենց կամարտահայտության արդյունքները պաշտպանելու համար ։ 2004 թվականի նոյեմբերի 21-ին, երբ հայտնի դարձավ, որ ընտրությունները կեղծված են, նա կոչ է արել դուրս գալ գործադուլի ։ Տիմոշենկոն դարձել է նախագահական ընտրությունների կեղծման դեմ զանգվածային բողոքների առաջնորդներից մեկը, որոնք ստացել են «նարնջագույն հեղափոխություն» անվանումը։
Նարնջագույն հեղափոխությանը Տիմոշենկոն ակտիվորեն մասնակցել է որպես երկրորդ առաջնորդ Վիկտոր Յուշչենկոյից հետո։
Տիմոշենկոն եղել է ազգային փրկության կոմիտեի ղեկավարներից մեկը՝ «Ուկրաինայի Սահմանադրության պաշտպանության ժողովրդական մարմինը», որը ստեղծվել է 2004 թվականի նոյեմբերի 25ին ։ 2004 թվականի դեկտեմբերի 26-ին Ուկրաինայի նախագահի ընտրությունների երկրորդ փուլում կրկնակի քվեարկության արդյունքում հաղթանակ տարավ Վիկտոր Յուշչենկոն՝ ձայների 51,99 % արդյունքով։ Վիկտոր Յանուկովիչին պաշտպանել Է ընտրողների 44,2 %-ը ։
Ռուսաստանում Յուլյա Տիմոշենկոյի դեմ հարուցված քրեական գործ
2004 թվականի հունիսին՝ Ուկրաինայում նախագահական ընտրությունների մեկնարկից առաջ, Ռուսաստանի գլխավոր զինվորական դատախազությունը Տիմոշենկոյի նկատմամբ միջազգային հետախուզում էր հայտարարել «ՌԴ պաշտպանության նախարարության բարձրաստիճան պաշտոնյաներին կաշառք տալու մեղադրանքով՝ ակնհայտորեն ուռճացված գներով շինանյութերի մատակարարման պայմանագիր կնքելու նպատակով»։ Ուկրաինայում Տիմոշենկոյի դեմ գործը կարճվել է «նարնջագույն հեղափոխության» հաղթանակից հետո, իսկ Ռուսաստանի դատախազության քրեական գործը փակվել է 2005 թվականի դեկտեմբերին՝ վաղեմության ժամկետի լրանալու առիթով ։
2005 թվականի հունվարի վերջին՝ Տիմոշենկոյի վարչապետի պաշտոնակատարի նշանակումից երկու օր անց, Ռուսաստանի գլխավոր դատախազ Ուստինովը հայտարարել էր, որ Տիմոշենկոյի՝ Ռուսաստան ժամանելու դեպքում նա կձերբակալվի։ Սակայն փետրվարի 15-ին, այն բանից հետո, երբ Գերագույն ռադան հաստատել է Տիմոշենկոյին պաշտոնում, գլխավոր դատախազ Ուստինովը հայտարարել է, որ «ոչ մի խնդիր չի լինի, եթե նա ցանկանա ժամանել Մոսկվա», բայց քրեական գործը չի փակվել։ «Տիմոշենկոյի ժամանման հնարավորությունը և նրա նկատմամբ քրեական գործի հետաքննության շարունակումը ոչ մի կապ չունեն, հետաքննությունը կշարունակվի»,- ասել է Ուստինովը։
Մարտի 19-ին կայացել է Ռուսաստանի նախագահ Վլադիմիր Պուտինի այցը Կիև։ Մասնավորապես, Վլադիմիր Պուտինն առաջին անգամ հանդիպել Է Յուլիա Տիմոշենկոյի հետ։ Յուլիա Տիմոշենկոն հայտարարել է, որ Ուկրաինայի և Ռուսաստանի միջև ոչ մի չլուծված խնդիր չկա։ Նա հավաստիացրել է հյուրին, որ պատրաստ է աջակցել այցի պահին քննարկված բոլոր ռուսական նախաձեռնություններին, բացի միասնական տնտեսական տարածքի ստեղծումից։
2005 թվականի ապրիլի 4-ին, այն ժամանակ, երբ նախագահ Վիկտոր Յուշչենկոն այցով մեկնել էր ԱՄՆ, Յուլիա Տիմոշենկոն հայտարարեց աշխատանքային այցով Ռուսաստան այցելելու հրավեր ստանալու մասին, որտեղ նախատեսվում էին նրա հանդիպումները ՌԴ նախագահ Վլադիմիր Պուտինի, վարչապետ Միխայիլ Ֆրադկովի, ինչպես նաև արդյունաբերողների և գործարարների ռուսական միության ներկայացուցիչների հետ։ Որպես այցի համաձայնեցված ժամկետներ նշվում էին ապրիլի 14-15-ը։
Սակայն ապրիլի 11-ին հնչել է գլխավոր դատախազ Ուստինովի հայտարարությունը, որ Տիմոշենկոյի նկատմամբ գործը չի դադարեցվել․ «նա նախկինի պես հետախուզման մեջ է»։ Սակայն նա անմիջապես հավելել է, որ այցը «կիրականացվի արձանագրությանը և միջազգային նորմերին համապատասխան»։
Ապրիլի 13-ին հայտնի դարձավ, որ այցը հետաձգվում է։ Նախագահ Յուշչենկոն հեռուստատեսությամբ ապրիլի 13-ի իր ելույթում վարչապետին խնդրել է զերծ մնալ արտերկիր մեկնելուց՝ «գարնանային-դաշտային աշխատանքների մեծ ծավալի, ինչպես նաև նավթամթերքների շուկայում խնդիրների անհապաղ լուծման անհրաժեշտության կապակցությամբ»։ Ուկրաինայի էկոնոմիկայի նախարար Սերգեյ Տերեխինը հայտարարել է. «երբ վարչապետի առաջին այցից առաջ նման հայտարարություններ են արվում դատախազին, դա միջազգային սկանդալ է»։
Ապրիլի 20-ին հայտարարվել էր, որ Տիմոշենկոյի փոխարեն Մոսկվա կայցելի Ուկրաինայի ազգային անվտանգության և պաշտպանության խորհրդի քարտուղար Պետրո Պորոշենկոն։